A4-0427/98

Ψήφισμα σχετικά με την αίτηση προσχώρησης της Σλοβακίας στην Ευρωπαϊκή Ένωση, ενόψει του Ευρωπαϊκού Συμβουλίου της Βιέννης της 11ης και 12ης Δεκεμβρίου 1998

Το Ευρωπαϊκό Κοινοβούλιο,

- έχοντας υπόψη την αίτηση προσχώρησης της Σλοβακίας στην Ευρωπαϊκή Ένωση κατατέθηκε στις 27 Ιουνίου 1995,

- έχοντας υπόψη τη γνωμοδότηση της Ευρωπαϊκής Επιτροπής επί της αίτησης αυτής (COM(97)2004 - C4-0376/97) ,

- έχοντας υπόψη το ψήφισμά του της 4ης Δεκεμβρίου 1997 επί της ανακοίνωσης της Επιτροπής «Ατζέντα 2000 - Για μια ισχυρότερη και ευρύτερη Ένωση» (COM(97)2000 - C4-0371/97) ((EE C 388, 22.12.1997, σελ. 17)), τη γνωμοδότησή του της 11ης Μαρτίου 1998 για την πρόταση κανονισμού (ΕΚ, ΕΚΑΕ), σχετικά με βοήθεια στις υποψήφιες χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351 (CNS)) ((ΕΕ C 104, 6.4.1998, σελ. 110)) και το ψήφισμά του της 11ης Μαρτίου 1998 για τις προτάσεις για αποφάσεις του Συμβουλίου επί των αρχών, προτεραιοτήτων, ενδιάμεσων στόχων και όρων που περιέχονται στις εταιρικές σχέσεις (COM(98)0053 - C4-0130/98) ((ΕΕ C 104, 6.4.1998, σελ. 113 )),

- έχοντας υπόψη τις αποφάσεις που ελήφθησαν από το Ευρωπαϊκό Συμβούλιο στο Λουξεμβούργο στις 12-13 Δεκεμβρίου 1997 και στο Κάρντιφ στις 15-16 Ιουνίου 1998,

- έχοντας υπόψη το ψήφισμά του της 8ης Οκτωβρίου 1998 σχετικά με τη Δημοκρατία της Σλοβακίας ((Βλ. ΣΠτης συνεδρίασης αυτής της ημερομηνίας, Τμήμα ΙΙ, σημείο 14)), μετά τις νομοθετικές εκλογές που διεξήχθησαν στη χώρα αυτή στις 25 και 26 Σεπτεμβρίου 1998,

- έχοντας υπόψη τις εκθέσεις που υπέβαλε η Επιτροπή στις 4 Νοεμβρίου 1998,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0427/98),

Α. επισημαίνοντας ότι η Σλοβακία δεν μπόρεσε να λάβει ακόμη μέρος στο πρώτο στάδιο των διαπραγματεύσεων λόγω ανεπαρκειών του πολιτικού της συστήματος σε σχέση με τα πολιτικά κριτήρια της Κοπεγχάγης, ενώ η οικονομική της κατάσταση θα μπορούσε να επιτρέψει την έναρξη διαπραγματεύσεων με τη χώρα αυτή ταυτόχρονα με την αποκαλούμενη ομάδα των "5+1",

Β. έχοντας υπόψη ότι οι εκλογές στις 25 και 26 Σεπτεμβρίου 1998 διεξήχθησαν ελεύθερα και ομαλά, ανταποκρινόμενες έτσι στις ελπίδες που είχε εναποθέσει η Ευρωπαϊκή Ένωση στις δημοκρατικές προσδοκίες του σλοβακικού πληθυσμού,

Γ. λαμβάνοντας υπόψη τις προθέσεις που εξεδήλωσε η νέα κυβέρνηση να δεσμευθεί η Σλοβακία ότι θα εκπληρώσει τα πολιτικά και οικονομικά κριτήρια της Κοπεγχάγης,

Δ. έχοντας υπόψη ότι έχουν ήδη ληφθεί οι βασικές αποφάσεις για τη δημιουργία νέας κυβέρνησης και για την καθιέρωση ενός δημοκρατικού τρόπου κατανομής των καθηκόντων στο νέο κοινοβούλιο, έχει δε εγκριθεί, σε γενικές γραμμές, το κυβερνητικό πρόγραμμα,

Ε. έχοντας υπόψη ότι η Σλοβακία πρέπει να επιδιώξει την προσαρμογή της οικονομίας της στις ανάγκες του κοινοτικού κεκτημένου και ότι είναι ιδιαίτερα σημαντικό να καταπολεμήσουν οι σλοβακικές αρχές με αποφασιστικότητα ορισμένες αρνητικές εξελίξεις σε μακροοικονομικό επίπεδο και να αποκαταστήσουν την εμπιστοσύνη έναντι των ξένων επενδυτών, γεγονός που αποτελεί αποφασιστικό παράγοντα για τον εκσυγχρονισμό της σλοβακικής οικονομίας,

ΣΤ. έχοντας υπόψη ότι η κατάλληλη αξιολόγηση, από πλευράς της Επιτροπής, του Ευρωπαϊκού Συμβουλίου και του Ευρωπαϊκού Κοινοβουλίου, των ειδικών συνθηκών και των μεταρρυθμίσεων στη Σλοβακία θα συμβάλει στην μακροπρόθεσμη εντατικοποίηση των προσπαθειών στη χώρα,

1. τονίζει ότι είναι αναγκαίο η δυναμική των διεργασιών προσχώρησης να περιλάβει όλες τις χώρες με τις οποίες η Ευρωπαϊκή Ένωση συνδέεται με ευρωπαϊκή συμφωνία και επαναλαμβάνει την ακράδαντη πεποίθησή του ότι δεν πρέπει να υπάρχουν κλειστές ομάδες χωρών υποψηφίων για προσχώρηση και υπογραμμίζει ότι η δυνατότητα για ομαλή μετάβαση στο στάδιο των εντατικών διαπραγματεύσεων πρέπει να παραμένει ανοιχτή ανά πάσα στιγμή[semigr ]

2. πιστεύει ότι η σταδιακή ενσωμάτωση των υποψηφίων χωρών στην Ευρωπαϊκή Ένωση θα έχει ουσιαστική συμβολή στην ασφάλεια της Ευρώπης[semigr ]

3. εκφράζει την επιθυμία να μπορέσει η Σλοβακία να ενταχθεί το συντομότερο δυνατόν στην ομάδα των χωρών με τις οποίες το Συμβούλιο αποφάσισε να αρχίσει διαπραγματεύσεις προσχώρησης και φρονεί ταυτόχρονα ότι η πολιτική εξέλιξη της Σλοβακίας οδεύει προς την σωστή κατεύθυνση και πρέπει να συνεχίσει στον ίδιο δρόμο[semigr ]

4. καλεί ως εκ τούτου το Ευρωπαϊκό Συμβούλιο να επιδείξει ελαστικότητα στην επανεξέταση της σλοβακικής υποψηφιότητας και να ζητήσει από την Επιτροπή την επαναξιολόγηση της κατάστασης στην Σλοβακία κατά τρόπον ώστε η απόφαση για την έναρξη των διαπραγματεύσεων να μπορέσει να ληφθεί προ του τέλους της Γερμανικής Προεδρίας[semigr ]

5. αναμένει πράγματι να επιδείξουν οι νέες αρχές της Σλοβακίας τη βούλησή τους να θέσουν σε εφαρμογή τις αναγκαίες πολιτικές μεταρρυθμίσεις ώστε να καταστεί η Σλοβακία ένα πραγματικό κράτος δικαίου σεβόμενο τις δημοκρατικές αρχές, τα δικαιώματα του ανθρώπου και τα δικαιώματα των μειονοτήτων[semigr ]

6. προτρέπει επιπλέον ρητά τη Σλοβακία να λάβει τα απαιτούμενα μέτρα για την εφαρμογή μιας λειτουργούσας οικονομίας της αγοράς και να καθιερώσει την διαφάνεια σε αυτήν την διαδικασία, ιδίως σε ό,τι αφορά τις ιδιωτικοποιήσεις[semigr ]

7. καλεί την Σλοβακία να καταβάλει τις αναγκαίες προσπάθειες για την επιτάχυνση της υιοθέτησης του κοινοτικού κεκτημένου, πράγμα το οποίο προϋποθέτει την παράλληλη μεταρρύθμιση και ενίσχυση του διοικητικού και δικαστικού της μηχανισμού[semigr ]

8. ενθαρρύνει την Σλοβακία να επιταχύνει γενικώς την διαδικασία προετοιμασίας για την προσχώρησή της κατά τρόπον ώστε να επιβραχυνθεί η διάρκεια των μελλοντικών διαπραγματεύσεων[semigr ]

9. ενθαρρύνει τη Σλοβακία, με την υποστήριξη της Ευρωπαϊκής Ένωσης, να λάβει τα αναγκαία μέτρα για την αποκατάσταση των μακροοικονομικών της ισορροπιών, να προσελκύσει τα ξένα κεφάλαια και επενδύσεις και να επιδιώξει την αποδοχή του κοινοτικού κεκτημένου[semigr ]

10. χαιρετίζει την προθυμία της νέας κυβέρνησης να αποτιμήσει την μέχρι τούδε ενεργειακή πολιτική της Σλοβακίας[semigr ] καλεί την κυβέρνηση της Σλοβακίας να προβλέψει το κλείσιμο των πεπαλαιωμένων εγκαταστάσεων των πυρηνικών εργοστασίων όσο το δυνατό ταχύτερα[semigr ]

11. αναθέτει στην Επιτροπή να προχωρήσει σε μία νέα αξιολόγηση της κατάστασης στη Σλοβακία εις τρόπον ώστε να μπορέσουν το Ευρωπαϊκό Κοινοβούλιο και το Ευρωπαϊκό Συμβούλιο να εκφέρουν γνώμη προκειμένου να αρχίσουν οι διαπραγματεύσεις με την Σλοβακία εντός του πρώτου εξαμήνου του 1999[semigr ]

12. ζητεί από αμφότερα τα μέρη να χρησιμοποιήσουν πλήρως στο μεσοδιάστημα τα υφιστάμενα μέσα και ιδιαίτερα την ευρωπαϊκή συμφωνία και την εταιρική σχέση προσχώρησης για να αναπτύξουν την αμοιβαία συνεργασία τους με προοπτική τη μελλοντική προσχώρηση της Σλοβακίας στην Ευρωπαϊκή Ένωση[semigr ]

13. ζητεί επίσης να αποτελέσει η Ευρωπαϊκή Διάσκεψη το βήμα όπου η Ευρωπαϊκή Ένωση και η Σλοβακία θα μπορέσουν να συζητήσουν κοινά ενταξιακά προβλήματα με τις άλλες υποψήφιες χώρες, να προβούν σε ανοίγματα για την προσέγγιση των εξωτερικών τους πολιτικών και πολιτικών ασφαλείας και να εναρμονίσουν τις νομοθετικές, κανονιστικές και διοικητικές τους διατάξεις σε θέματα που εμπίπτουν στον τρίτο πυλώνα[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Συμβούλιο, τα κοινοβούλια των κρατών μελών καθώς και στη κυβέρνηση και το κοινοβούλιο της Σλοβακίας.